**Mestské kultúrne stredisko mesta Piešťany**

**Základná organizácia SLOVES pri MsKS Piešťany**

**Dodatok č. 1**

# KU KOLEKTÍVNEJ ZMLUVE

**na rok 2022**

V záujme vytvárania priaznivejších pracovných podmienok a podmienok zamestnania zamestnancov na rok 2022

zmluvné strany

zamestnávateľ **Mestské kultúrne stredisko mesta Piešťany**, **A. Dubčeka 27,** **921 34 Piešťany,** IČO: 182869, (ďalej len „zamestnávateľ“ ) zastúpené **Ing. Michaelou Žažovou**, riaditeľkou MsKS Piešťany na jednej strane

a

**odborová organizácia SLOVES pri MsKS Piešťany**, zastúpená predsedom ZV **Martinom Valom** na strane druhej

v súlade s § 2 ods. 2 zákona č. 2/1991 Zb. o kolektívnom vyjednávaní v znení neskorších predpisov

uzatvárajú tento dodatok č. 1 ku

**k o l e k t í v n e j  z m l u v e**

**na rok 2022**

Táto kolektívna zmluva je uzavretá v súlade s ustanoveniami zákona č. 552/2003 Z. z. o výkone práce vo verejnom záujme v znení neskorších predpisov, zákona č. 553/2003 Z. z. o odmeňovaní zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, zákona č. 311/2001 Z.z. Zákonníka práce (ďalej ZP) v znení neskorších predpisov, zákona č. 2/1991 Zb. o kolektívnom vyjednávaní v znení neskorších predpisov, s ostatnými všeobecne záväznými právnymi predpismi a v súlade s kolektívnou zmluvou vyššieho stupňa na rok 2022 pre zamestnávateľov, ktorí postupujú podľa zákona o odmeňovaní niektorých zamestnancov pri výkone práce vo verejnom záujme na rok 2022.

**Časť I.**

**Oprava kolektívnej zmluvy**

**V časti III. Pracovné podmienky a podmienky zamestnania článok 14 je nesprávne uvedené :**

Zamestnávateľ poskytne v prvom polroku kalendárneho roka 2022 zamestnancovi na jeho žiadosť podľa § 141 ods. 3 písm. c) ZP jeden deň pracovného voľna, za čas pracovného voľna patrí zamestnancovi náhrada funkčného platu.

**Správne znenie po oprave :**

**Časť III. Pracovné podmienky a podmienky zamestnania**

**Článok 14 :**

Zamestnávateľ poskytne v druhom polroku kalendárneho roka 2022 zamestnancovi na jeho žiadosť podľa § 141 ods. 3 písm. c) ZP jeden deň pracovného voľna, za čas pracovného voľna patrí zamestnancovi náhrada funkčného platu.

**Časť II.**

**Záverečné ustanovenia**

Ustanovenie časti I. tohto právneho úkonu, ktorým je oprava kolektívnej zmluvy pre zrejmú chybu platia pre zamestnancov, ktorým jeden deň pracovného voľna podľa § 141 ods. 3 písm. c) ZP s náhradou funkčného platu nebol poskytnutý.

Zamestnancom, ktorým bol poskytnutý jeden deň pracovného voľna podľa § 141 ods. 3 písm. c) ZP s náhradou funkčného platu v prvom polroku 2022 v zmysle nesprávneho znenia kolektívnej zmluvy sa ustanovená podmienka považuje za splnenú a na ďalšie poskytnutie pracovného voľna podľa § 141 ods. 3 písm. c) ZP s náhradou funkčného platu na rok 2022 nemajú nárok.

Dodatok č. I. ku kolektívnej zmluve na rok 2022 je neoddeliteľnou súčasťou kolektívnej zmluvy na rok 2022.

Dodatok č. I. ,ku kolektívnej zmluve na rok 2022 sa vyhotovuje v štyroch exemplároch, z ktorých každá strana dostane po dvoch vydaniach.

V Piešťanoch, dňa 30.6.2022

....................................................... .......................................................

Základná organizácia ZO SLOVES 20-0106-0204 Za zamestnávateľa

pri MsKS Piešťany MsKS.mesta.Piešťany   
**Martin Valo, predseda ZO Ing. Michaela Žažová, riaditeľka**